156/2006

Talið var að skilyrði 1. mgr. 28. gr. þinglýsingalaga nr. 39/1978 væru uppfyllt til að þinglýsa mætti stefnu í máli sem F hafði höfðað á hendur S, F og H.

Dómur Hæstaréttar.

Mál þetta dæma hæstaréttardómararnir G-kk-nf C-kk-nf, G-kvk-nf E-kvk-nf og J-kk-nf S-kk-nf G-kk-nf.

Sóknaraðili skaut málinu til Hæstaréttar með kæru 16. mars 2006, sem barst réttinum ásamt kærumálsgögnum 21. sama mánaðar. Kærður er úrskurður Héraðsdóms Reykjavíkur 3. mars 2006, þar sem hafnað var kröfu sóknaraðila um að honum yrði heimilað að þinglýsa stefnu í máli hans gegn varnaraðilum. Kæruheimild er í 1. mgr. 28. gr. þinglýsingalaga nr. 39/1978. Sóknaraðili krefst þess að hinn kærði úrskurður verði felldur úr gildi og að heimilað verði að þinglýsa stefnu í málinu eða útdrætti úr henni á þær fasteignir, sem kaupsamningur aðila málsins fjallar um og tilgreindar eru í stefnunni. Þá krefst hann kærumálskostnaðar.

Varnaraðilar krefjast staðfestingar hins kærða úrskurðar og kærumálskostnaðar.

Málavextir eru raktir í hinum kærða úrskurði, sem og röksemdir aðila fyrir kröfum sínum. Eftir uppkvaðningu hins kærða úrskurðar var máli sóknaraðila á hendur varnaraðilum vísað sjálfkrafa frá dómi. Þeim úrskurði var hrundið með dómi Hæstaréttar í dag í máli nr. 157/2006 og lagt fyrir héraðsdómara að taka málið til efnismeðferðar.

Samkvæmt 1. mgr. 28. gr. þinglýsingalaga getur dómari ákveðið með úrskurði að þinglýsa megi stefnu í máli er varðar réttindi yfir fasteign, eða útdrætti úr stefnu. Markmið þessarar heimildar er að gera viðsemjendum þinglýsts eiganda viðvart um ágreining sem varðar réttindi yfir fasteign. Í athugasemdum með ákvæðinu í frumvarpi til þinglýsingalaga kemur fram að til þess að rétt sé að taka til greina kröfu um þinglýsingu stefnu þurfi aðstæður að vera svipaðar því sem 2. mgr. 27. gr. laganna gerir ráð fyrir. Sá sem þess krefst þarf því að færa fram veigamikil rök fyrir staðhæfingu um réttindi sín yfir viðkomandi fasteign, þótt ekki verði á því stigi máls tekin efnisleg afstaða til ágreinings aðila. Þegar litið er til þeirra atriða sem fram eru komin um ágreiningsefni máls þessa og nánar eru rakin í hinum kærða úrskurði, má telja fullnægt skilyrðum til að fallist verði á kröfu sóknaraðila um þinglýsingu stefnu í málinu eða útdráttar úr henni á þær fasteignir sem þar eru taldar upp. Verður hinn kærði úrskurður því felldur úr gildi.

Varnaraðilar greiði óskipt sóknaraðila kærumálskostnað eins og nánar greinir í dómsorði.

Dómsorð:

Sóknaraðila, 101 Fasteignafélagi ehf., er heimilað að fá þinglýst stefnu í máli sínu nr. E-366/2006, gegn varnaraðilum, Stafna á milli ehf., Frakkastíg ehf. og Hverfisgötu 59 ehf., á eftirgreindar fasteignir: Laugaveg 41, fastanúmer 200-4759, 200-4760 og 226-4800, eignarhluta 010101, 010201 og 010301; Laugaveg 41a, fastanúmer 200-4761 og 200-4762, eignarhluta 010001 og 010101; Laugaveg 41a, bílskúr, fastanúmer 200-4763, eignarhluta 020101; Laugaveg 43, fastanúmer 200-4757 og 223-9070, eignarhluta 010101 og 010401; Laugaveg 45, fastanúmer 200-4755 og 200-4756, eignarhluta 040101 og 040201; Laugaveg 45a, sem er hluti af Frakkastíg 8; Laugaveg 45b, sem er hluti af Frakkastíg 8; Frakkastíg 8, fastanúmer 200-4739, 200-4740, 200-4741, 200-4742, 200-4743, 200-4744, 200-4745, 200-4746, 200-4747, 200-4748, 200-4749, 200-4750, 200-4751, 200-4752, 200-4753 og 200-4754, eignarhluta 010101, 010201, 010202, 010203, 010204, 010205, 010206, 010301, 010302, 010303, 010304, 010305, 010306, 010401, 010402 og 010403; Hverfisgötu 58, fastanúmer 200-4728, 200-4729, 200-4730, 200-4731, 200-4732 og 200-4733, eignarhluta 010001, 010101, 010201, 020101, 020102 og 020103; Hverfisgötu 58a, fastanúmer 200-4734 og 200-4736, eignarhluta 010001 og 010201; Hverfisgötu 62, sem er hluti af Frakkastíg 8; Lindargötu 44, fastanúmer 200-3339, 200-3340 og 200-3341, eignarhluta 030101, 030201 og 030301; Frakkastíg 6a, fastanúmer 200-3349, eignarhluta 010201; Frakkastíg 6b, lóð, landnúmer 101086, greinitala 0000-01-1152514; Vatnsstíg 8, fastanúmer 200-3322, eignarhluta 010101; Vatnsstíg 10, fastanúmer 200-3325, 200-3326, 200-3327, 200-3328 og 200-3329, eignarhluta 010101, 010201, 020101, 030101 og 040101; Vatnsstíg 10b, fastanúmer 200-3323 og 200-3324, eignarhluta 010101 og 010201; Hverfisgötu 53, fastanúmer 200-3375, eignarhluta 010201; Hverfisgötu 55, fastanúmer 200-3371, 200-3372 og 200-3373, eignarhluta 010101, 010102 og 010201; Hverfisgötu 57, fastanúmer 200-3365, eignarhluta 010101; Hverfisgötu 59, sem er skráð sem Hverfisgata 59a; Hverfisgötu 59a, fastanúmer 200-3358, 200-3359, 200-3360, 200-3361, 200-3362 og 200-3363, eignarhluta 010101, 010102, 010201, 010301, 010401 og 010402; Hverfisgötu 61, fastanúmer 200-3352, 200-3353, 200-3354, 200-3355, 200-3356 og 200-3357, eignarhluta 010101, 010201, 020001, 020101, 020102 og 030101.

Varnaraðilar greiði óskipt sóknaraðila 200.000 krónur í kærumálskostnað.